Central nuclear de Zaporiyia

La central nuclear de Zaporiyia (ucraín: Запорізька атомна електростанція) ye una central nuclear d'Ucraína. Ye la más grande de toa Europa y la tercera del mundu, per detrás de la central nuclear de Kashiwazaki-Kariwa y la central nuclear Bruce. La central alcuéntrase n'Ucraína central, n'Enerhodar, cerca de la ciudá de Zaporiyia, a la vera l'embalse de Kajovka nel ríu Dniéper. Tien seis reactores d'agua presurizada VVER-1000 ca un con un rangu de potencia de 950 MWe con una salida d'enerxía total de 5.700 MWe. Los primeros cinco enatamaron a trabayar ente 1985 y 1989, y el sestu añadióse en 1995. La central xenera alredor de la metá de la enerxía nuclear del país y más d'una quinta parte del total d'enerxía d'Ucraína. Referencies Enllaces esternos Wikimedia Commons acueye conteníu multimedia sobre Central nuclear de Zaporiyia. Páxina web Historia de la central nuclear Información sobre la central del sitiu del INSC